ફિક્સ્ડ ડિપોઝિટનો પુરો ફાયદો ત્યારે મળે છે જ્યારે તમે એફડીમાં પૈસા પુરા પીરિયડ સુધી રાખો. તેમજ વધુ ફાયદા માટે જરૂરી છે કે તમે પોતાના પૈસા પર ચક્રવૃદ્ધીની પ્રક્રિયા પૂર્ણ થવા દો. તેમજ FD પર સમયથી પહેલા પૈસા ના ઉપાડો. આમ કરવાથી તમને પ્રી મેચ્યોર ઉપાડ ચાર્જ આપવો પડશે. જો અચાનક પૈસાની જરૂર પડે છે તો સમય પહેલા પૈસા ઉપાડ્યા કરતા એફડીના against overdraftની સુવિધાનો ફાયદો ઉઠાવો. ઓવરડ્રાફ્ટ હેઠળ તમે તમારી એફડીમાંથી 90 ટકા પૈસા ઉપાડી શકો છો. આમ કરવાથી તમારી જરૂરીયાત પુરી કરી શકો છો અને FD પરનું પૂર્ણ વ્યાજ પણ મળતું રહી શકે છે. એફડી against overdraftની સૌથી સારી વાત એ પણ છે કે અહીં તમારે એટલી જ રકમ પર વ્યાજ આપવાનું રહેશે જેટલાનો તમે યુઝ કર્યો છે. ઓવરડ્રાફ્ટની મંજૂર કરવામાં આવેલી રાશિ પર નહીં.